රට පුරා ක්‍රියාත්මක දිවිනැඟුම වැඩසටහනේ පස්වන අදියර ආරම්භ කිරීමට රජය තීරණය කරයි.එළඹෙන මහ කන්නය ඉලක්ක කර ගනිමින් ලබන 11දා මේ ජාතික වැඩසටහන දීප ව්‍යාප්ත මට්ටමින් ආරම්භ කෙරෙන අතරඑදින පෙරවරු 10.11 ට යෙදෙන සුබ මොහොතින් උතුර දිසාව බලා පැළ සිටුවීමෙන් මෙය ආරම්භ කිරීමට නියමිත බව ආර්ථීක සංවර්ධන අමාත්‍යාංශය පවසයි.ජනාධිපති මහින්ද රාජපක්ෂ මහතාගේ ප්‍රධානත්ව‍යෙන් ඇරඹෙන එම පැළ සිටුවීමේ ව්‍යාපාරය ප්‍රාදේශීය ලේකම් කොට්ඨාස 324කට අයත් ග්‍රාමසේවා වසම් 14,008ක ක්‍රියාත්මක කෙරෙන බවද ඊට සමඟාමීව ආදර්ශ ගෙවතු 125,000ක් ස්ථාපිත කිරීමට නියමිත බවද එම අමාත්‍යාංශය පෙන්වාදෙයි.ගෘහ ආර්ථිකය ගොඩනැඟීම තුළින් රටේ ආර්ථිකයට පුනර්ජීවයක් ලබාදීම උදෙසා "ඉසුරුමත් නිවහනක් අසිරිමත් මව්බිමක්" යන තේමාව යටතේ දිවි නැඟුම ප්‍රථම අදියර පසුගිය 2011 වසරේ මාර්තු මස ආරම්භ වූ අතර එය මේවන විට සියලු දෙනාම දායකකර ගනිමින් වතු, ග්‍රාමිය සහ නාගරික මට්ටමෙන් ක්‍රියාත්මක වෙයි.